钦定古今图书集成/理学汇编/学行典/第109卷 > 朱子全书 > 《师友箴》前人
## 钦定古今图书集成/理学汇编/学行典/第109卷 > 朱子全书 > 《师友箴》前人

不师如之何，吾何以成？不友如之何，吾何以增？吾欲
从师，可师者谁？借有可从，举世笑之。吾欲取友，谁可
取者？借有可取，中道或舍。仲尼不生，牙也久死。二人
可作，惧不吾似。中焉可师，耻焉可友。谨是二物，用惕
尔后。道苟在焉，佣丏为偶。道之不在，公侯以走。内考
诸古，外考诸物。师乎友乎，敬尔无忽。